Дзецям у Вене глядзець высокае мастацтва можна седзячы проста на падлозе. Гэта нармальна, і строгія музейныя супрацоўніцы ў акулярах не будуць кідаць на вас касыя позіркі. За такія паводзіны ў музейных прасторах не папікаюць, тут нават вітаюць адвольны фармат. Магчыма, так дзеці адчуваюць сябе больш камфортна і лепш спазнаюць сусветную культурную спадчыну.